**Szentendre Város Önkormányzat Képviselő-testületének**

**31/2018. (XII.17.) önkormányzati rendelete**

Szentendre Város Önkormányzat Képviselő-testületének a városi kitüntető díjak alapításáról és adományozásának rendjéről szóló 10/2008. (II.20.) Önk. sz. rendelet módosításáról

Szentendre Város Önkormányzat Képviselő-testülete

Magyarország Alaptörvényének 32. cikk (1) bekezdésében, valamint a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjának, valamint a 24. § (9) bekezdésében kapott felhatalmazása alapján a Szentendre Város Önkormányzat Képviselő-testületének a városi kitüntető díjak alapításáról és adományozásának rendjéről szóló 10/2008. (II.20) Önk. rendeletét

az alábbiak szerint módosítja:

**1. §** Szentendre Város Önkormányzat Képviselő-testületének a városi kitüntető díjak alapításáról és adományozásának rendjéről szóló 10/2008. (II.20) Önk. rendeletének (továbbiakban: R.) 9/A. §-a helyébe az alábbi szöveg lép:

*„9/A. § Szentendre Város Önkormányzat Képviselő-testülete Szentendre Város mártírhalált halt hőse emlékére „****Szentendre Város******Kucsera Díj”****-at**alapít és adományoz azon 15-27. év közötti személyek részére, akik a hős kultuszt megerősítve, a közösségért kiállásban példát mutatva, erős elköteleződéssel, a közösség, város iránti felelősséggel, önkéntes, aktív tevékenységükkel a közösségi célok és értékek növeléséért, megőrzéséért kiemelkedő teljesítményt nyújtanak.”*

**2. §** A R. 10. § (2) bekezdés b) pontjában a *„Szentendre 1956 Emlékérem díj”* szövegrész helyébe az alábbi szöveg lép:

*„10. § (2) b) SZENTENDRE VÁROS KUCSERA DÍJ”*

**3. §** A R. 10. § (6) bekezdés i) pontja helyébe az alábbi szöveg lép:

*„10. § (6) i) A SZENTENDRE VÁROS KUCSERA DÍJ-ra beérkezett javaslatokat a Képviselő-testület kulturális kérdésekkel foglalkozó szakbizottsága véleményezi.”*

**4. §** A R. 11. § (1) bekezdés helyébe az alábbi rendelkezés lép:

*„11. § (1) A kitüntetések – kivéve a SZENTENDRE VÁROS MECÉNÁSA DÍJ-at – bruttó 100.000 Ft támogatással, emlékplakettel vagy* ***emléktárggyal*** *és oklevéllel járnak. Amennyiben a kitüntető díjban közösség vagy csoport részesül, kétszeres összegű támogatás, egy emlékplakett és egy oklevél jár. Szentendre Város Mecénása Díj jutalmazottja Szentendre Vujicsics téri „Agnus Dei” közszobor kicsinyített mása (kisplasztika) díjban részesül.”*

**5. §** A R. 1. sz. mellékletében *„A Szentendre 1956 Emlékérem” elnevezésű díj leírásá*ra vonatkozó szövegrészek hatályon kívül helyezésre kerülnek.

**6. §** (1) E rendelet a kihirdetést követő napon lép hatályba, és az azt követő napon hatályát veszti.

 (2) A rendelet kihirdetéséről a Jegyző gondoskodik.

Szentendre, 2018. december 13.

**Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2018. december 17-én került kihirdetésre.

 **dr. Gerendás Gábor**

 jegyző